Diari Oficial de la Generalitat Valenciana


Sumari del DOGV 1770, del 24-04-1992 (1992/824544)

ORDRE de 13 de març de 1992, del Conseller de Cultura, Educació i Ciència, per la qual es concedeix al centre docent privat <<La Casa Verde>>, del Puig (València), l'autorització definitiva en els nivells d'Educació General Bàsica i Educació Pre-escolar.
--------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/03/13/(1)/dof/vci/html**

### Dades del document

Número de DOGV
:   1770

Data del DOGV
:   24-04-1992

Secció del DOGV
:   DISPOSICIONS GENERALS

Número del document
:   1992/824544


Data del document
:   13-03-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 13 de març de 1992, del Conseller de Cultura, Educació i Ciència, per la qual es concedeix al centre docent privat <, del Puig (València), l'autorització definitiva en els nivells d'Educació General Bàsica i Educació Pre-escolar.  
Examinat l?expedient que sol·licitava l'autorització definitiva en els nivells de l?EGB i de pre-escolar, incoat a instància del representant de l?entitat La Casa Verde, SA, titular del centre docent privat «La Casa Verde», ubicat al camí de La Tancà s/n del Puig (València), amb número de codi 21244401.  
Vist que l?expedient ha estat tramitat pel Servei Territorial de Cultura i Educació de València, el qual, després d'haver comprovat els informes favorables de la unitat tècnica de construccions i de la Inspecció educativa i el certificat final de la direcció de l?obra, ha acordat elevar una proposta igualment favorable a allò sol·licitat.  
Vist que per Ordre de la Conselleria de Cultura, Educació i Ciència, de 10 d'agost de 1987, (DOGV de 9 de setembre de 1987) l?esmentat centre va obtenir l'autorització definitiva de funcionament per a 2 unitats de pàrvuls amb capacitat per a 80 llocs escolars;  
Vist que per Resolució de 30 d'agost de 1990, de la Direcció General de Centres i Promoció Educativa, s'aprovà l?expedient d'autorització definitiva per a 8 unitats de l?EGB (320 llocs escolars) i l'ampliació a 3 unitats de pre-escolar (114 llocs escolars).,  
Examinada la Llei Orgànica reguladora del Dret a l?Educació, el Decret 1855/74, de 7 de juny, i l?Ordre Ministerial de 22 de maig de 1978, d'aplicació en aquest supòsit, segons que estableix la disposició transitòria primera de la Llei orgànica 1/1991, d'Ordenació General del Sistema Educatiu, i la disposició transitòria cinquena, 4 del Reial Decret 1004/91, de 14 de juny, pel qual es fixa els requisits mínims dels centres que impartesquen ensenyaments de règim general no universitaris.  
Atès que dels informes inclosos en l?expedient es desprèn que el centre compleix els requisits necessaris per a accedir a allò sol·licitat.  
Fent ús de les atribucions que m'han estat conferides per l'article 35 de la Llei de Govern Valencià;  
ORDENE  
Primer  
Autoritzar definitivament en el centre docent Privat «La Casa Verde» de El Puig (València) amb número de codi 75437853, el funcionament en el nivell d'Educació General Bàsica de 8 unitats amb capacitat per a 320 llocs escolars i en el nivell de pre-escolar de 3 unitats amb capacitat per a 114 llocs escolars.  
Segon  
El centre haurà de procedir a la substitució dels ensenyaments a què es refereix aquesta ordre per aquells establerts en la disposició addicional vuitena de la Llei orgànica 1/1990, de 3 d'octubre, d'Ordenació General del Sistema Educatiu, d'acord amb la forma i els terminis fixats en el Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu.  
DISPOSICIO ADDICIONAL  
Aquesta autorització es farà constar en el Registre de Centres Docents de la Comunitat Valenciana.  
València, 13 de març de 1992.  
El Conseller de Cultura, Educació i Ciència,  
ANDREU LÓPEZ I BLASCO


Còpia Permalink ELI